L’Associació Lloc de Vida- Buscant Alternatives creix i conviu
2025-07-24

L’Associació Lloc de Vida-Buscant Alternatives de Burjassot continua creixent i atenent a més menors de la zona de Burjassot i Benimamet. Durant les passades vacances de Pasqua, es va organitzar una colònia urbana, l’objectiu principal de la qual era treballar en equip, baix el lema “Units som un puzle“.

A més, en l’associació, també es realitzen al llarg del curs activitats de reforç escolar, d’oci i temps lliure on a més d’oferir temps i espai de diversió als joves usuaris i usuàries, també es treballen valors fonamentals com el respecte, la tolerància, l’empatia i la bona convivència. Aquestes activitats es realitzen gràcies a la col·laboració del programa CaixaProinfancia, Cárnicas Serrano, les Germanes Vedrunas Carmelites i a l’ajuda de tots els voluntaris i voluntàries que pertanyen a Lloc de Vida.

A més de treballar amb els menors, Lloc de Vida- Buscant Alternatives també ofereix tallers educatius per a les seues famílies.